

**Crna Gora**

**Vlada Crne Gore**

**MINISTARSTVO UNUTRAŠNJIH POSLOVA**

**Odjeljenje za unutrašnju kontrolu policije**

I Z V J E Š T A J

Odjeljenja za unutrašnju kontrolu policije

o izvršenim unutrašnjim kontrolama policije

za mjesec J U N 2024

**■ Kontrole – provjere**

Službenici Odjeljenja za unutrašnju kontrolu policije su tokom juna 2024.godine izvršili dvije kontrole – provjere zakonitosti postupanja policijskih službenika na osnovu operativnih i drugih saznanja o mogućim nezakonitostima i nepravilnostima u radu i postupanju policijskih službenika.

U naznačena dva slučaja nijesu utvrđene činjenice i dokazi koji bi nesporno ukazivali na postojanje nepravilnosti i /ili nezakonitosti u radnjama i postupanju policijskih službenika.

**■ Pritužbe – žalbe građana**

Službenici Odjeljenja za unutrašnju kontrolu policije su tokom juna 2024.godine, izvršili kontrolu zakonitosti postupanja policijskih službenika na osnovu četiri pritužbe na postupanje policijskih službenika.

Pritužbe su se sadržinski odnosile na način vršenja policijskih poslova i primjene policijskih ovlašćenja, dok se u jednom slučaju pritužba odnosila na sumnju da su radnjama i postupanjem policijskog službenika povrijeđene odredbe Kodeksa policijske etike.

► U jednom slučaju, na osnovu utvrđenog činjeničnog stanja i prikupljenih dokaza u postupku unutrašnje kontrole, utvrđeno je da nije ustanovljen adekvatan sistem, kojim bi se u planiranju obezbjeđenja sportskih događaja tj.kretanja navijačkih grupa, prilikom organizacije i plana obezbjeđenja ovih događaja, obezbijedilo kretanje navijačkih grupa, tj. dolazak i odlazak do odredišta sportskog događaja, kojim se ne bi remetio rad prodajnih i ugostiteljskih objakata na trasi kojom se navijačke grupe kreću i prolaze.

U tom smislu, naloženo je da v.d.direktora Uprave policije obavijesti Sektor policije opšte nadležnosti kako bi sačino instruktivni telegram sa preciznim instrukcijama o načinu obezbjeđenja navijačkih grupa na putovanjima kroz Crnu Goru.

U preostala tri slučaja nijesu utvrđene činjenice i dokazi koji bi ukazivali na postojanje elemenata disiplinske ili druge odgovornosti u preduzimanju službenih radnji od strane policijskih službenika u predmetnim slučajevima.